係上環返左工一段時間，都食左唔少次陳勤記，但一路都無為佢寫過食評，最近得閒啲，就等我寫低佢嘅味道先。次次黎我都係點招牌四寶飯。首先講講菜莆先，有微辣，味道調得好好味，加埋個鹵水汁，送飯一流。紅腸薄切，腩肉一層肥一層瘦，大腸睇落洗得好乾淨，唔會太肥，而且鹵得好入味。個蛋黃沾上鹵水汁，配埋啖飯一齊食，又有鹵水味，又有蛋香，超正。不過美中不足就係蛋白有少少太硬。總括黎講，呢個四寶飯份量剛剛好，味道仲十分好添